google/wiki40b huggingface dataset:
मोहरा

संक्षेप

विशाल अग्निहोत्री (सुनील शेट्टी) को चार अपराधियों के एक समूह की हत्या के लिए कैद की सजा दी गई है। उन्होंने उसकी साली का क्रूरता से बलात्कार किया था और मार डाला था। विशाल अदालत में न्याय पाने की कोशिश करता है, लेकिन असफल रहता है और भ्रष्ट वकील की मदद से पुरुषों को जेल से रिहा कर दिया जाता है। फिर अपराधी विशाल के घर जाते हैं क्योंकि उसने उनके खिलाफ मुकदमा दायर करने की कोशिश की थी। चारों अपराधी विशाल की पत्नी प्रिया (पूनम झावर) से बलात्कार करने की कोशिश करते हैं, लेकिन वह खुद को एक चाकू से मार लेती है। इस सब से नाराज विशाल इस मामले को अपने हाथों में लेने का फैसला करता है और चारों अपराधियों की हत्या कर देता है। इस अपराध के लिए उसे जेल में सजा सुनाई जाती है।
जब पत्रकार रोमा सिंह (रवीना टंडन) एक रिपोर्ट लिखने के लिए जेल जाती हैं, तो कुछ कैदी उससे बलात्कार करने की कोशिश करते हैं। इसे देखकर विशाल को अपनी दुर्भाग्य की याद आती है और वह हस्तक्षेप करता है और रोमा को बचाता है। रोमा विशाल की कहानी सुनती है और उसे जेल से मुक्त करने में मदद करने का फैसला करती है। अंधे व्यवसायी श्री जिंदल (नसीरुद्दीन शाह) द्वारा यह सब सुन लिया जाता है। वह विशाल को हिट-मैन के रूप में भर्ती करने की कोशिश करते हैं। वह चाहते हैं कि विशाल शहर में कुछ असामाजिक तत्वों को मार डालें। मुख्य रूप से दो शक्तिशाली नशीली दवाओं के व्यापारी जिब्रान (रज़ा मुराद) और टायसन (गुलशन ग्रोवर) और उनके लिए काम करने वाले सभी लोग। श्री जिंदल विशाल को बताते हैं कि इन नशीली दवाओं के मालिक सड़कों पर दवाएं लाने और स्थानीय लोगों को भ्रष्ट करके, उन चार लोगों के समूह की तरह लोगों को बनाने के लिए जिम्मेदार हैं। विशाल पहले इनकार करता है क्योंकि वह अभी जेल से बाहर निकला है और अब सामान्य जीवन जीना चाहता है। हालांकि अपने घर में जब वह अकेले दिन बिताता है, तो उसे अपनी परिवार के हत्यारों की याद आती है। फिर वह जिंदल के लिए काम करने के लिए सहमत होता है।
इंस्पेक्टर साहू (परेश रावल) बहुत लालची है और जिब्रान के लिए एक सूचनार्थी बन जाता है। वह पैसे के बदले में जिब्रान को पुलिस विभाग के सभी आंतरिक मामलों का खुलासा करता है।
पुलिस इंस्पेक्टर अमर सक्सेना (अक्षय कुमार) दवा-व्यापार संदिग्धों को पकड़ने की कोशिश कर रहा है। वह विशाल की रिहाई के बारे में नाखुश है। वह मानता है कि उसके द्वारा की गई हत्याओं के कारण वह जेल में रहने का हकदार है। चीजें और भी जटिल हो जाती हैं जब अमर को जहर-व्यापार में शामिल अपराधियों के अधिकांश हत्या दृश्यों में विशाल मिलता है। विशाल हत्या पर हत्या किये जाता है। जब तक वह महसूस नहीं करता कि आयुक्त (सदाशिव अमरापुरकर) भी सोचता है कि अज्ञात हत्यारा पुलिस की तुलना में समाज की अधिक मदद कर रहा है। विशाल आयुक्त को मारने से इंकार कर देता है। इस प्रकार वह अपने मालिक जिंदल को गुस्सा दिला देता है। विशाल तब महसूस करता है कि जिंदल अंधे नहीं है और असली खलनायक वही है। वह उसे मोहरा की तरह इस्तेमाल कर रहे थे।
जिंदल विशाल को बताता है कि जिब्रान और टायसन उसके प्रतिद्वंद्वियों थे। उसने यह भी स्वीकार किया कि उसने सच्चाई को छुपाने के लिये अपनी पत्नी पूजा (प्रिया तेंडुलकर) और इंस्पेक्टर करण सक्सेना (जो अमर के पिता थे) की हत्या कर दी थी। फिर पुलिस से बचने के लिये अंधेपन का नाटक किया।
खिलाड़ी 420

संक्षेप

श्याम प्रसाद भारद्वाज (आलोक नाथ) एक करोड़पति उद्योगपति है और उनका व्यवसाय दुनिया भर में फैला हुआ है। उनकी एक बेटी, रितु (महिमा चौधरी) है, जो विवाह योग्य उम्र की है। वह देव कुमार (अक्षय कुमार) को काम पर रखता है और उससे प्रभावित होता है। श्याम चाहता है कि रितु और देव शादी कर लें। लेकिन सगाई के कुछ दिन बाद, श्याम को पता चला कि देव उसके पैसे के पीछे पड़ा है। देव, श्याम को इस राज़ को दबाने के लिए मार देता है लेकिन रितु की छोटी बहन रिया यह देख लेती है। लड़की गहरे सदमे में चली जाती है और देव उस पर लगातार नजर रखता है। देव उसकी भी हत्या करने की योजना बनाता है लेकिन रितु को किसी तरह सच्चाई का पता चल जाता है। देव अपने हनीमून की रात को रितु को मारने की कोशिश करता है, लेकिन रितु उसे ही मार देती है।
डरी हुई रितु अपनी दादी के पास जाती है जो उसे बताती हैं कि देव आहत है लेकिन अस्पताल में जीवित है। अस्पताल में देव के शरीर पर एक खरोंच तक भी नहीं होती। देव ऐसा व्यवहार करता है कि मानो कुछ हुआ ही न हो। घर में सभी लोग उसे देव मानते हैं। अंत में, जब वे अकेले होते हैं तो वो रितु को अपनी असली पहचान बताता है। वह बताता है कि वह वास्तव में देव का जुड़वाँ भाई आनंद है। आनंद बताता है कि देव अपराधिक कार्यों में पड़ गया था, जो आनंद को नापसंद था। देव ने आनंद को सिर्फ एक हफ्ते पहले बताया था कि उसने शादी कर ली है और उसने आनंद को रितु और उसके परिवार के बारे में सारी जानकारी दी थी। अब देव शायद मर चुका है, जिसके लिए वह रितु का आभारी है क्योंकि देव की उनकी हत्या करने की योजना थी। रितु और आनंद इस राज़ को गुप्त रखते हैं। हालाँकि, रितु के एक पुराने दोस्त इंस्पेक्टर राहुल (सुधाँशु पांडे) को शक हो जाता है। इसके अलावा, देव की प्रेमिका, जिसे आनंद पहचानता नहीं है, सोचती है कि देव ने उसे छोड़ दिया है। देव का एक और शत्रु एक अपराधी (मुकेश ऋषि) है।
रितु धीरे-धीरे आनंद को चाहने लगती है, लेकिन आनंद अपनी भावनाओं को प्रकट नहीं करता है। आनंद को दोहरा जीवन जीना होता है - बुरे लोगों के सामने, वह आनंद है जबकि रितु के परिवार के सामने वह देव है। राहुल को शक हो जाता है कि रितु और देव ने श्याम की हत्या की साजिश रची। रितु को बचाने के लिए आनंद दोष अपने ऊपर पर ले लेता है। आनंद राहुल को सच्ची कहानी बताता है, जिसे वह अनिच्छा से मान लेता है। राहुल ने प्रस्ताव रखा कि आनंद केवल तभी जीवित रह सकता है जब देव का मृत शरीर मिल जाए। आनंद राहुल की योजना के अनुसार हिरासत से भाग जाता है और अपने भाई के शरीर को उस स्थान से निकाल देता है जहां रितु ने उसे छिपाया था। देव के दुशमन एकजुट होकर आनंद को मारने की कोशिश करते हैं। आनंद खलनायक को मारने में सफल हो जाता है। जब देव का शव मिलता है तो अदालत मामला बंद कर देती है। आनंद बच जाता है और रितु के साथ एकजुट हो जाता है।
जय इन्द्रवर्मन् ४

जय इन्द्रवर्मन चतुर्थ चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
एज

परिचय

माइक्रोसॉफ्ट ने अपने नए वेब ब्राउजर का नाम एज रखा है।

विस्तार

अमेरिकी बहुराष्ट्रीय कंपनी प्रौद्योगिकी ने 29 अप्रैल 2015 को कैलिफोर्निया, संयुक्त राज्य अमेरिका के सैन फ्रांसिस्को में आयोजित डेवलपर सम्मेलन में अपने अगले वेब ब्राउजर के नाम के रूप में एज की घोषणा की।
विदित हो कि माइक्रोसॉफ्ट ने इसे प्रोजेक्ट स्पार्टन का नाम दिया है। ब्राउज़र भविष्य में इंटरनेट एक्सप्लोरर (आईई) की जगह ले सकता है।
डैन थ्लेन प्रपात

डैन थ्लेन प्रपात मेघालय के दक्षिण में चेरापूँजी के निकट एक जलप्रपात है।

लोक कथा

इस प्रपात का नाम इस क्षेत्र में कभी रहने वाले अजगर के नाम पर पड़ा है जिसे स्थानीय खासी भाषा में थ्लेन कहते हैं। लोककथाओं के अनुसार इस गाँव के निवासियों को यह अजगर बहुत परेशान किया करता था। कई लोग इसकी भेंट चढ़ चुके थे। एक दिन उन लोगों को यह अजगर मिल गया और उन्होंने मिलकर उसे मृत्यु के घाट उतार कर उसको समाप्त कर दिया। उसके बाद सबने मिलकर उसके माँस की दावत भी की। जिस स्थान पर उस अजगर का वध किया गया था वहीं पर झरना गिरता है। इस लोककथा से ही इस प्रपात का नाम तब से उस अजगर के नाम पर पड़ गया और इस झरने की लोकप्रियता और भी बढ़ गयी।

निकटवर्ती

पर्यटक इस झरने और निकटवर्ती प्राकृतिक शिलाओं को देखने के लिये आते हैं। इन शिलाओ पर कहते हैं कि भ्रष्टाचार, लालच और बुराई के प्रतीक थ्लेन के साथ युद्ध के चिन्ह मिलते हैं।

आवागमन

डैन थ्लेन प्रपात का स्थान चेरापूँजी के रास्ते में ही मुख्य मार्ग से पाँच किमी की दूरी पर स्थित है। यहाँ तक पहुँचने के लिये शिलाँग से पर्यटक बस अथवा टैक्सी से सरलता से पहुंच सकते हैं। निकटवर्ती विमानक्षेत्र शिलांग है और निकटवर्ती रेलवे स्टेशन [[गुवाहाटी रेलवे स्टेशन|]] है।
तैत्तिरीय संहिता

तैत्तिरीय संहिता में ७ काण्ड, ४४ प्रपाठक, तथा ६३१ अनुवाक हैं जिसका वर्ण्यविषय यज्ञीय कर्मकाण्ड (पौरोडास, याजमान, वाजपेय, राजसूय इत्यादि नाना यागानुष्ठान) का विशद वर्णन है। वेदों के एकमात्र सर्वातिशायी भाष्यकार सायण तैत्तिरीय शाखा के ही अनुयायी थे और उन्होने सर्वप्रथम तैत्तिरीय संहिता पर ही अपना वैदुष्यपूर्ण भाष्य लिखा।
ब्रज

ब्रज का प्राचीन गौरव

यमुना नदी की पावन धारा के तट का यह भू-भाग, जिसे आजकल ब्रजमण्डल या मथुरामण्ल कहते हैं और जो पहिले 'मध्य देश' अथवा 'ब्रह्मर्षि देश' के अन्तर्गत शूरसेन जनपद के नाम से प्रसिद्ध था, भारतवर्ष का अत्यन्त प्राचीन और महत्वपूर्ण प्रदेश माना गया है। अत्यन्त प्राचीन काल से ही इसी गौरव-गाथा के सूत्र मिलते हैं। हिन्दू, जैन और बौद्धों की धार्मिक अनुश्रुतियों तथा संस्कृत, पालि, प्रकृत के प्राचीन ग्रन्थों में इस पवित्र भू-खण्ड का विशद वर्णन मिलता है।

जैन ग्रन्थ और अनुश्रुति

भारतवर्ष के अवैदिक धर्मों में जैन धर्म सर्वाधिक प्राचीन माना जाता है। इसके तीर्थकरों की वहुत पुरानी परम्परा है। प्रथम तीर्थकर ॠषभदेव सहित कई तीर्थकरों का प्राचीन ब्रज अथवा शूरसेन जनपद से धनिष्ठ सम्वध रहा है जिनसे नाचार्य कृत महापुराण में वर्णित है कि भगवान ॠषभदेव के आदेश से इंद्र ने इन इस भूतल पर जिन ५२ देशों का निर्माण किया था उनमें एक सूरसेन देश भी था, जिसकी राजधानी मथुरा थी। १ जैन मान्यतानुसार बाइसवे तीर्थाकर श्री नेमिनाथ श्री कृष्ण के भाई थे, इस लिये जैन धर्मावलंबियों को भी श्री कृष्ण के जन्मस्थान मथुरा और ब्रज का सदा ही महत्व स्वीकृत रहा है।
सतवें तीर्थकर श्री सुपार्श्वनाथ और तेइसवे तीर्थकर पार्श्वनाथ भ्रमण भी मथुरा में हुआ था २ तथा अन्तिम तीर्थकर श्री महावीर जी भी मथुरा पधारे थे। अन्तिम केवलि जम्बूस्वामी के तप और निर्वाण की भूमि होने से मथुरा जैनियों के लिये विशेष रूप से तीर्थ स्थान रहा है। मथुरा में चौरासी नामक स्थल जम्बूस्वामी की तपोभूमि होने के साथ ही साथ उनका निर्वाण स्थल भी कहा जाता है। इस प्रकार ब्रज प्रदेश और मथुरा कई तीर्थकरों की विहार भूमि विविध मुनियों की तपोभूमि एंव अनेक सिद्ध पुरुषों की निर्वाण भूमि होने के साथ-साथ जैन धर्म के सुप्रसिद्ध स्तूपों, मन्दिरों और कलाकृतियों के कारण अत्यन्त प्राचीन काल से ही सिद्ध क्षेत्र तथा उत्तरापथ का प्रमुख तीर्थ स्थल माना गया है।

बौद्ध ग्रन्थ और अनुश्रुतियां में ब्रज

बौद्ध धर्म के सर्वास्तिवादी सम्प्रदाय की मान्यता है कि इस भू-तल के मानव समाज ने सर्वसम्मति से अपना एक नेता निर्वाचित किया था, जो 'महा सम्मत' कहलाता था, वह राज एवं पिता के समान, बका परिपालक था। सर्वास्तिवादी 'विनयपिटक' में कहा गया है कि उस राजा ने मथुरा के पास अपना सर्वप्रथम राज्य स्थापित किया था। इस प्रकार बौद्ध अनुश्रुतियों के अनुसार भी मथुरा इस भू-तल का आदि राज्य है। १ जिस समय भगवान बुद्ध मथुरा पधारे, तव उन्होंने अपने शिष्य आनन्द से कहा था कि यह आदि राज्य है जिसने अपने राजा चुना था। २ पालि साहित्य के प्रचीनतम ग्रन्थ 'अगुन्तर निकाय' निकाय में भगवान बुद्ध से पहिले के जिन १६ महा जनपदों का नामोल्लेख मिलता है, उनमें पहिला नाम शूरसेन जनपद का है। इस प्रकार बौद्ध धर्म के साहित्य में भी ब्रज की प्रागैतिहासिक परम्परा के उल्लेख प्राप्त होते हैं। स्वयं बुद्ध मथुरा पधारे थे। मथुरा से वे व्रज में स्थित वैरंजा नगर में वापिस होकर वहां वर्षावास किया था।
काशीबाई

जीवन

काशीबाई छास के महादाजी कृष्ण जोशी और शिऊबाई की बेटी थी, जो एक धनी परिवार था। उन्हें कृष्णराव छासकर नाम का एक भाई भी था। ११ मार्च १७२० को सासवड में एक घरेलू समारोह में उन्होंने बाजीराव से विवाह किया था।
काशीबाई और बाजीराव के चार बेटे थे। बालाजी बाजीराव उर्फ नानासाहेब का जन्म १७२१ में हुआ था और बाद में बाजीराव की मौत के बाद १७४० में शाहु ने उन्हें पेशवा नियुक्त किया। दूसरे बेटे रामचंद्र की मृत्यु हो गई और तीसरा बेटा रघुनाथराव १७७३-७४ के दौरान पेशवा के रूप में कार्यरत थे। चौथे पुत्र जनार्दन कि भी रामचंद्र जैसे जवानी में मृत्यु हो गई।
बाजीराव ने मस्तानी से दुसरी शादी की; जो कि बुंदेलखंड के हिंदू राजा छत्रसाल और उनकी एक फारसी मुस्लिम पत्नी रुहानी बाई की बेटी थी। पेशवा परिवार ने इस शादी को स्वीकार नहीं किया। परंतु यह ध्यान योग्य है कि मस्तानी के खिलाफ पेशवा परिवार द्वारा जो घरेलू युद्ध छिड़ा था, उसमें काशीबाई ने कोई भूमिका नहीं निभाई। इतिहासकार पांडुरंग बालकावडे कहते हैं कि विभिन्न ऐतिहासिक दस्तावेजों से पता चलता है कि काशीबाई मस्तानी को बाजीराव की दूसरी पत्नी के रूप में स्वीकार करने के लिए तैयार थीं, लेकिन उनकी सास राधाबाई और देवर चिमाजी अप्पा के विरोध के कारण ऐसा नहीं हो सका। १८वीं सदी के रूढ़िवादी भारत की कई महिलाओं की तरह उन्हें महत्वपूर्ण मामलों में कोई भी दखल देने कि अनुमति नहीं थी।
पुणे के ब्राह्मणों ने बाजीराव के मस्तानी के साथ संबंधों के कारण पेशवा परिवार का बहिष्कार किया। चिमाजी अप्पा और बालाजी बाजीराव उर्फ नानासाहेब ने १७४० में बाजीराव और मस्तानी के पृथक्करण हेतु बलप्रयोग की शुरुआत की। जब बाजीराव अभियान पर पुणे से बाहर थे, तब मस्तानी को घर में नजरबंद किया गया। अभियान पर बाजीराव कि बिगड़ती स्वास्थ्य को देखकर चिमाजी ने नानासाहेब को मस्तानी को छोड़ने और बाजीराव से मिलने के लिए भेज देने का आदेश दिया। पर नानासाहेब ने इसके बजाय अपनी मां काशीबाई को भेजा। कहा जाता है कि काशीबाई ने बाजीराव की मृत्युशय्या पर एक वफ़ादार और कर्तव्य परायण पत्नी बनकर उनकी सेवा की है और उनका विवरण पति को अत्यधिक समर्पित बताया गया है। उन्होंने और उनके बेटे जनार्दन ने बाजीराव का अंतिम संस्कार किया।
बाजीराव की मौत के बाद १७४० में मस्तानी का भी निधन हो गया और काशीबाई ने उनके पुत्र शमशेर बहादुर प्रथम का ख्याल रखा और उन्हें हथियारों में प्रशिक्षण देने की सुविधा दी। वह अपने पति की मृत्यु के बाद और अधिक धार्मिक हो गई। उन्होंने विभिन्न तीर्थयात्राएं की और बनारस में चार साल तक रही। इस तरह के एक दौरे पर वह १०,००० से अधिक तीर्थयात्रियों के साथ थी और इस यात्रापर एक लाख रुपए खर्च किए थे। जुलाई १७४७ में तीर्थयात्रा से लौटने पर, उसने अपने गाव छास में शिव भगवान को समर्पित सोमेश्वर मंदिर बनाने का कार्य शुरु किया। १७४९ में निर्मित मंदिर १.५ एकड़ भूमि पर खड़ा है और त्रिपुरारी पौर्णिमा उत्सव के लिए लोकप्रिय है। पुणे के पास एक पर्यटक स्थल के रूप में इस मंदिर को गिना जाता है।

लोकप्रिय संस्कृति में छवि

निर्देशक संजय लीला भंसाली के फ़िल्म बाजीराव मस्तानी (२०१५) में काशीबाई का किरदार अभिनेत्री प्रियंका चोपड़ा ने निभाया। फ़िल्म के गीत "पिंगा" में उनके नृत्य और पोशाक पर सामाजिक मीडिया में चिल्लाहट हुई और दोनों काशीबाई और मस्तानी के वंशजो ने इसका आलोचना की। कुछ इतिहासकारों ने यह भी कहा कि इस तरह की प्रतिष्ठित महिला का जनता में नृत्य करना अनुपयुक्त होता था। इसके अलावा, काशीबाई एक प्रकार के संधि शोथ से पीड़ित थी और इस तरह का नृत्य शारीरिक रूप से संभव नहीं था।
स्वाधार

स्वाधार भारत सरकार के महिला और बाल विकास मंत्रालय द्वारा कठिन परिस्थितियों में रह रही महिलाओं के लाभार्थ प्रायोजित योजना है जिसका प्रारंभ २००१-०२ में किया गया था। इस योजना के अंतर्गत वेश्यावृत्ति, रिहा कैदी, प्राकृतिक आपदा अथवा अन्य किसी भी कारण से बेघर और बेसहारा पीड़ित महिलाओं को स्वाधार गृह लाया जाता है तथा व्यावसायिक प्रशिक्षण दिया जाता है। यह परियोजना समाज कल्याण/ महिला एवं बाल विकास विभागों, महिला विकास निगमों, शहरी निकायों के निजी, सार्वजनिक ट्रस्टों या स्वैच्छिक संगठनों आदि के माध्यम से कार्यान्वित की जाती है। पूर्वशर्त यह है कि उन्हें अलग-अलग परियोजनाओं के आधार पर इस तरह की महिलाओं के पुनर्वास का वांछित अनुभव और कौशल हो। योजना शत प्रतिशत केंद्र द्वारा प्रायोजित है।
प्रेम माया सोनिर

परिचय

प्रेम माया सोमिर एक भारतीय हॉकी खिलाड़ी थीं। वे १४ जुलाई, १९६१ को पैदा हुई थीं। वे १९८०-१९८५ के टीम का एक महत्वपूर्ण सदस्य थीं।

व्यक्तिगत जीवन

वह बास्केटबॉल खिलाड़ी बच्चन प्रसाद से विवाहित हैं। वे भी भारतीय रेलवे के लिए खेलते थे। उनके दो बेटे है, अंकित बच्चन और अर्पित बच्चन।

व्यवसाय

वे भारत की महिला हॉकी टीम की सदस्य थीं, जिन्होंने नई दिल्ली में आयोजित १९८२ एशियाई खेलों में स्वर्ण पदक जीता था। उन्होंने बाद में टीम का नेतृत्व भी किया। उनके मार्गदर्शन से टीम ने कई हॉकी चैंपियनशिप कई बार जीती थीं। उन दिनों में, वह भौतिकता के मामले में, सबसे मजबूत खिलाड़ियों में से एक थीं। वह एक शानदार गोल-स्कोरर थीं। 
वर्तमान में, वह भारतीय रेलवे महिला हॉकी टीम के कोच के रूप में सेवा कर रही हैं, जो वर्षों से बहुत सफल रही है। उसी रेलवे टीम ने ७ से अधिक राष्ट्रीय चैंपियनशिप खिताब जीते हैं।
वह उत्तर पूर्वी रेलवे मुख्यालय के सहायक खेल अधिकारी के रूप में कार्य कर रही हैं। यह मुख्यालय गोरखपुर में है। वह प्रभावी पदोन्नति और विपणन अभियानों के माध्यम से ब्याज पैदा करने और खेल में भागीदारी में वृद्धि के लिए जिम्मेदार हैं।

उपलब्धि

१९८० के दशक में उन्होंने अविकसित महिला टीम की स्थिति को संभालने में उल्लेखनीय काम किया। सामाजिक मान्यताओं के सभी मानदंडों के खिलाफ, उन्होंने खुद को विश्व स्तर पर साबित कर दिया। 
उनकी उत्कृष्ट सेवा के कारण, दुनिया अद्भुत महिला हॉकी खिलाड़ियों को बड़े चरणों में खेलते हुए देख रही हैं।
सन १९८५ मेन भारत सरकार ने उन्हें में प्रतिष्ठित अर्जुन पुरस्कार से सम्मानित किया।

प्रसंग

https://en.wikipedia.org/wiki/Prem_Maya_Sonir
https://www.olympic.org/prem-maya-sonir
विद्युत वाहन

इतिहास

1832 और 1839 के मध्य रोबर्ट एंडर्सन ने स्कॉटलैण्ड में पहली विद्युत से चलने वाली एक ही बार आवेशित होने वाली बैटरी का निर्माण किया था। इसके बाद 20वीं सदी तक कई सामान्य जगहों पर विद्युत से चलने वाले वाहन और रेल आदि के यातायात उपलब्ध होने लगे। समय के साथ इसमें लागत कम होने लगा और यह बाजार में अधिक बिकने लगा। धीरे धीरे इसके ट्रक आदि वाहन भी बनने लगे।

लिथियम-आयन बैटरी

बहुत से वाहन लीथियम ऑयन बैटरी का उपयोग करते हैं। क्योंकि इसमें अधिक ऊर्जा क्षमता होती है और यह बहुत अधिक समय तक अपनी ऊर्जा बचा कर रख सकता है। यह सुरक्षा, लागत, और ऊष्मीयता आदि के मामलों में खरा उतरा इस कारण इसका उपयोग किया जाता है। इसका उपयोग सुरक्षित तापमान और विद्युत के साथ करता चाहिए। इसमें इसकी समय सीमा कम करने पर इसकी लागत भी कम हो जाती है।

अंतरिक्ष रोवर वाहन

सौर मंडल में चंद्रमा और अन्य ग्रहों के अन्वेषण हेतु मानव और मानव रहित वाहनों का प्रयोग किया जाता रहा है। १९७१ एवं १९७२ में अपोलो कार्यक्रम के अन्तिम तीन अभियानों में अन्तरिक्षयात्रियों ने सिल्वर-ऑक्साइड संचालित लूनर रोविंग वाहनों द्वारा चंद्रमा की सतह पर 35.7-किलोमीटर (22.2 मील) तक की दूरी तय की हैं। मानव रहित सौर ऊर्जा संचालित रोवर्स का प्रयोग चंद्रमा एवं मंगल के अन्वेषणों में भी प्रयोग किये गए हैं।

सुरक्षा

यदि अति गरम या ज्यादा चार्ज किया जाता है, तो बैटरी खराब हो सकती है। कई मामलों में यह रिसाव, विस्फोट या आग पैदा कर सकता है। इन जोखिमों को कम करने के लिए, कई लिथियम आयन कोशिकाओं (और बैटरी पैक) में सर्किटरी होती है जो बैटरी को डिस्कनेक्ट करती है, जब उसका वोल्टेज सेल 3-4.2 वाल्ट प्रति सेल निर्धारित होता है। खराब डिजाइन या गलत बैटरी प्रबंधन सर्किट भी समस्याएं पैदा कर सकते हैं; यह निश्चित होना मुश्किल है कि किसी भी विशेष बैटरी प्रबंधन सर्किट को ठीक से लागू किया गया है। लिथियम आयन कोशिकाओं की स्वीकृत वोल्टेज श्रेणी के बाहर ,क्षति के लिए अतिसंवेदनशील होते हैं ,जो आमतौर पर अधिकांश एलएफपी कोशिकाओं के लिए (2.5 से 3.65) इस वोल्टेज श्रेणी से, यहां तक ​​कि छोटे वोल्ट (मिलिवल्ट्स) के परिणामस्वरूप कोशिकाओं के समय से पहले निष्क्रीय हो जाती है और इसके अलावा, कोशिकाओं में प्रतिक्रियाशील घटकों के कारण सुरक्षा जोखिम होता है।

आवेशन

हर बैटरी जिसे पुनः आवेशित किया जा सकता है, उसे उपयोग होने के बाद पुनः आवेशित करने की आवश्यकता होती है। लेकिन हर बार आसपास उसे आवेशित करने का कोई माध्यम नहीं होता है। इस कारण यह एक बहुत बड़ी परेशानी है। इसके अलावा इस तरह के आवेशन करने पर भी यह बहुत दूर के सफर हेतु नहीं बना है अर्थात यदि किसी दूर वाले स्थल पर जाना हो तो इसके स्थान पर कोई और माध्यम तलाशना पड़ेगा।

विद्युत चुम्बकीय विकिरण

उच्च क्षमता वाले विद्युत वाहन में विद्युत चुंबकीय विकिरण का प्रभाव पड़ता है। लेकिन यह केवल तभी होता है, जब यदि उसमें किसी प्रकार का विस्फोट हो जाये या उसमें अधिक भरी वस्तु को डाल दिया जाये।

बैटरी की अदला-बदली

कई बैटरी पुनः आवेशित नहीं होते हैं या कुछ में बहुत समय लग जाता है। इस कारण बैटरी की अदला-बदली की जाती है। एक प्रकार के स्थल पर इस तरह के वाहन की बैटरी उपलब्ध होती है। लेकिन यह सभी जगह पर उपलब्ध नहीं होने के कारण परेशानी होती है।

चन्द्रमा रोविंग वाहन

इसी प्रकार चंद्र रावेिंग वाहन (एलआरवी) या चंद्रमा रोवर, 1971 और 1972 के दौरान अमेरिकी अपोलो कार्यक्रम (15, 16 और 17) के अंतिम तीन अभियानों में इस्तेमाल किया जाने वाला एक बैटरी चालित चार-पहिया रोवर है। यह मुख्य रूप से मून बग्गी के नाम से लोकप्रिय है।
वार्ता

वार्ता दक्षिण भारत का सबसे अधिक प्रसारवाला समाचारपत्र है। यह आंध्रप्रदेश की राजधानी हैदराबाद से प्रकाशित होती है। गिरीश कुमार संघी इसके मालिक हैं।
पीला सागर

पीत सागर या पीला सागर (चीनी भाषा: 黃海, अंग्रेज़ी: Yellow Sea) पूर्वी चीन सागर के उत्तरी भाग का नाम है, जो स्वयं प्रशांत महासागर का एक हिस्सा है। यह चीन की मुख्यभूमि (मेनलैंड) और कोरिया के बीच स्थित है। यहाँ पर पास के गोबी मरुस्थल से रेत उड़ाती आंधियाँ आकर पीला रेगिस्तानी रेत समुद्र की सतह पर गिरा देती हैं जिस से सागर पीले रंग का लगता है। इसी से इस सागर का नाम पड़ा है। पीले सागर की सबसे अंदरूनी खाड़ी को बोहाई सागर कहते हैं। चीन की प्रसिद्ध पीली नदी (उर्फ़ ह्वांग नदी उर्फ़ ह्वांग हो) बहकर इस सागर में मिलती है और उस में मिश्रित रेत इसे और भी पीला रंग देती है।

विवरण

बोहाई सागर को हटाकर, पीले सागर का कुल क्षेत्रफल क़रीब ३,८०,००० वर्ग किमी है। इसकी औसत गहराई सिर्फ़ ४४ मीटर और इसकी सबसे अधिक गहराई सिर्फ़ १५२ मीटर पहुँचती है। इसकी गहराई उत्तर से दक्षिण दिशा में जाते हुए बढ़ती है। वैसे तो इसमें गरम पानी वाला कुरोशियो प्रवाह चलता है लेकिन सर्दियों में पानी का तापमान जमने के क़रीब आ जाता है। जगह-जगह पर बर्फ़ की सिल्लियाँ बनने से नावी यातायात में कठिनाई होती है।
इस सागर में दक्षिण कोरिया के जिन्दो द्वीप (कोरियाई: 진도, Jindo) और मोदो द्वीप (Modo) नामक दो टापू हैं जहाँ वर्ष में दो दफ़ा (मई और जून के महीनो में) ज्वारभाटा (टाइड) बहाव कुछ ऐसा विचित्र होता है कि सागर हट जाता है और इन द्वीपों के बीच एक २.९ किलोमीटर लम्बा और १० से ४० मीटर चौड़ा रास्ता खुल जाता है। यह क़रीब एक घंटे खुला रहता है, फिर पानी में डूब जाता है और द्वीप अलग हो जाते हैं।
मलिक

शब्द व्युत्पत्ति

मलिक (मिनिकॉय) का प्राचीन नाम महिलादू था जो महिला और दू (द्वीप) की सन्धि से बना है अर्थात महिलाओं का द्वीप। हालांकि, मिनिकॉय को आज स्थानीय भाषा में मलिक कहा जाता है। मलिक शब्द की व्युत्पति द्वीप पर आने वाले अरबी व्यापारियों से सम्बंधित मानी जाती है।
मिनिकॉय द्वीपसमूह लम्बे समय से बंगाल की खाड़ी के निकोबार द्वीपसमूह द्वारा शासित रहे हैं। वहाँ के उपनिवेशक लगातार मिनिकॉय की यात्रा करते रहे हैं।
एक बार एक ब्रितानी अधिकारी ने मिनिकॉय निवासी से पूछा कि उनके द्वीप का नाम क्या था। द्वीपवासी ने अधिकारी को बताया कि वो मलिक से हैं लेकिन सामान्यतः "मिनिका-राज्जे" (निकोबार) में रहते हैं। आधिकारिक विचारों के अनुसार मलिक और मिनिका एक हीइ स्थान के नाम थे और इस द्वीपवासी का घर मिनिका के रूप में लिखा। बाद में इसका आँग्लीकरण मिनिकॉय के रूप में हो गया।

भूगोल

मिनिकॉय, लक्षद्वीप मण्डल का सबसे दक्षिणी और दूसरा सबसे बड़ा द्वीप है। यह कल्पेनी से २०१ किमी दक्षिण-दक्षिण-पश्चिम में, नौ डिग्री चैनल का सबसे दक्षिणी सीरे पर और थुराकुनु, मालदीव से १२५ किमी उत्तर में स्थित है। इसकी अदल लम्बाई १० किमी और अधिकत्तम चौड़ाई ६ किमी है। इसके निकटतम भौगोलिक सुविधा इन्वेस्टिगेटर बैंक है जो इसके उत्तर-पूर्व में ३१ किमी जलमग्न रेती पर स्थित है।

जनसांख्यिकी

२००१ की जनगणना के अनुसार मिनिकॉय द्वीप की कुल जनसंख्या ९,४९५ थी। इसमें ४९% पुरुष और ५१% महिलायें थीं। मिनिकॉय की औसत साक्षरता दर ८२% रहा जो भारत के राष्ट्रीय औसत ५९.५% से अधिक है। वहाँ पुरुष साक्षरता ८४% एवं महिला साक्षरता ८०% रही। मिनिकॉय की कुल जनसंख्या का १२% भाग ६ वर्ष से कम आयु के बच्चे हैं।
श्रद्धा कपूर

प्रारंभिक जीवन और प्रष्ठभूमी

इनका जन्म 3 मार्च 1989 में हुआ था। श्रद्धा का पालन-पोषण मुंबई के न्रजातीय परिवार में हुआ है। वे अभिनेता शक्ति कपूर की बेटी हैं। उनके पिता पंजाबी हैं और माँ मराठी हैं। वे भी अपनी माँ की तरह अपने-आप को भी एक मराठी ही मानती हैं। उनके पिता, शक्ति कपुर और माता शिवांगी कोल्हपुरे कपूर दोनों हिन्दि चलचित्र अभिनेता हैं। वे अभिनेत्री पद्मिनी कोल्हापुरी और निर्देशक तेजस्विनी कोल्हापुरे की भतीजी है। और आशा भोसले और लता मंगेशकर की भव्य भतीजी हैं। उसके बड़े भाई सीधांत कपूर एक पूर्व डिस्को जॉकी और अभिनेता हैं।
श्रद्धा की पढ़ाई अमेरिकन स्कुल ऑफ बॉम्बे में हुई है। वहाँ पर वे पुरी श्रद्धा से फूटबॉल और हैंडबॉल खेलती थीं। आगे वे बॉस्टन गयी पढ़ाई करने के लिये पर फेसबूक पर देखने के बाद उत्पादक अंबीका हिन्दुजा ने उनके प्रथम प्रवेश के लिए तीन पत्ती में एक भूमिका के लिए चुना।

अभिनय

श्रद्धा कपूर ने प्रथम प्रवेश तीन पत्ती के साथ किया जिसमें अमिताभ बच्चन, बेन किंगसले और आर माधवन अन्य अभिनेता थे। उन्होंने एक कॉलेज छात्रा की भूमिका निभाई। और इस चलचित्र में उनका नाम अपर्णा खन्ना था। उन्हें फिल्मफेयर सर्वश्रेष्ठ महिला अभिनेत्री के पुरस्कार के लिए नामांकन किया गया था पर वह बॉक्स ऑफिस पर उनकी चलचित्र नहीं चली। उनके प्रथम प्रवेश के बाद उन्होंने यश राज फिल्मस के साथ तीन चलचित्र करने का सौदा किया। और टीन कॉमेडी- लव का दी एंड में दिखाई दी। श्रद्धा ने एक किशोर कॉलेज छात्रा की भूमिका निभाई जिस में वह अपने प्रेमी के खिलाफ साज़िश रचती हैं क्योंकि उसने उसे धोखा दिया था। यह चलचित्र भी बॉक्स ऑफिस पर सफल नहीं हुई। इस चलचित्र के लिये मिश्रित समीक्षा मिली पर श्रद्धा कपूर को सकारात्मक समीक्षा मिली।
उनकी निष्पदन के लिए उन्हें स्टारबस्ट सर्वश्रेष्ठ अभिनेत्री का पुरस्कार मिला। औरंगज़ेब नामक चलचित्र में यश राज ने मुख्य भूमिका निभाने की प्रस्तुति दी। लेकिन उन्होंने महेश भट्ट की आशिकी २ करने का निर्णय किया जिसके दौरान यश राज फिल्मस के साथ तीन फिल्मों का अनुबंध रद्द हो गया।
२०१३ में रोमांटिक संगीत नाटक आशिकी २, १९९१ के क्लासिक आशिकी की अगली कड़ी में श्रद्धा दिखी गई। इस कहनी में वे आरोही केशव शिरके की भूमिका निभाती हैं जो एक छोटे शहर की बार गायिका है। पर एक मशहूर गायक राहुल जयकर की मदद से एक बहुत बड़ी सफल पार्श्व गायिका बनती हैं। इस फिल्म ने बॉक्स ऑफिस पर बहुत सफलता पाई और सौ करोड़ से ज़्यादा कमाई की और बॉक्स ऑफिस द्वारा "ब्लॉकबस्टर" फिल्म घोषित की गई। इसी साल में श्रद्धा और एक चलचित्र- गोरी तेरे प्यार में में दिखाई दी। इस फिल्म में वे इमरान खान की मँगेतर की भूमिका निभाते हुए दिखाई दीं। देर से २०१३ में एफएचएम इंडिया द्वारा कराए गए एक सर्वेक्षण "दुनिया २०१३ में १०० सेक्सी महिलाओं पर कपूर #५ स्थान पर रहीं"।
विरामावस्था (भौतिकी)

कोई वस्तु अन्य वस्तुओं की तुलना में समय के सापेक्ष में स्थान परिवर्तन नहीं करती है तो वस्तु की इस अवस्था को विराम कहा जाता है।